Tassies is gepak vir 2016 graad 1's | News24
Tassies is gepak vir 2016 graad 1's
Inwoners van Uitenhage, Despatch en die Baai het hulle tyd opgeoffer om die plaaslike Helpende Hand-tak te help om skooltassies te pak vir behoeftige graad 1's wat in 2016 agter die skoolbanke inskuif.
Die vrywilligers het meer as 340 skooltassies gepak wat volgende jaar aan die kinders by 15 skole gegee sal word.
Vir Helpende Hand is hierdie projek belangrik in die stryd teen armoede.
Die projek poog om behoeftige graad een kinders in staat te stel om op gelyke voet as hul klasmaats te begin
"Helpende Hand glo dat armoede aange-spreek kan word deur in opleiding te belê.
Dit begin om 'n gevoel van hoop by hierdie graad een kinders te skep wanneer hulle die nodige skoolgoed kry en hulle 'n gelyke geleentheid gebied word," sê dr. Danie Brink, Helpende Hand se Uitvoerende Direkteur.
Elke skooltassie bevat al die nodige skryfbehoeftes ter waarde van R250.
Die publiek kan help om skooltassies vir kinders in die Oos Kaap te borg (R10) deur die woord "Tassie" na 38969 te sms of besoek tassie.co.za